Държавен вестник, бр. 93, 2012 г., стр. 29

БРОЙ  93	
Д Ъ Р Ж А В Е Н  В Е С Т Н И К 	
СТР.  29  
в) копие от удостоверението за регистра­
ция на заявителя по чл. 235 ЗГ за дейността 
„планиране и организация на дейностите по 
залесяване“ или по чл. 241 ЗГ за извършва­
не на дейности по „стопанисване на горски 
територии“;
г) копие от дипломата за завършено висше 
лесовъдско образование по специалността 
„горско стопанство“ или „стопанско управле­
ние“, или „озеленяване“, или „ландшафтна 
архитектура“, или „екология“, или средно 
образование по специалността „горско и 
ловно стопанство“ или „горско стопанство и 
дърводобив“, или „озеленяване“;
д) копие от документ, удостоверяващ, че 
юридическото лице има сключен трудов до­
говор най-малко с едно лице, регистрирано 
по чл. 235 ЗГ за извършване на дейността 
„планиране и организация на дейностите по 
залесяване“;
е) друг документ, издаден от компетентен 
орган и удостоверяващ професионалната 
ангажираност на заявителя в областта на 
търговията и вноса на горски репродуктивни 
материали.
(5) Воденето и съхраняването на регистъра 
се извършва от определени със заповед на 
изпълнителния директор на ИАГ длъжностни 
лица, които имат следните задължения:
1. в 7-дневен срок от подаване на заяв­
лението по ал. 3 проверяват дали са налице 
условията по ал. 3 и 4 за вписване на заяви­
теля в регистъра;
2. писмено уведомяват заявителите за 
нередовности в заявленията и приложените 
към тях документи в 7-дневен срок от раз­
глеждането им;
3. дават становище за отказ за вписване 
в регистъра при неотстраняване на нередов­
ностите по т. 2;
4. подготвят проект на заповеди за вписване 
на доставчиците в регистъра; 
5. извършват вписванията и отписванията 
в регистъра;
6. изготвят проект на удостоверение за 
вписване на доставчика в регистъра;
7. нанасят настъпилите промени в обстоя­
телствата, подлежащи на вписване в регистъра;
8. подготвят доклад и заповед за отписване 
от регистъра;
9. дават справки за вписаните в регистъра 
обстоятелства;
10. комплектуват и съхраняват досиета на 
доставчиците.
(6) При подаване на заявлението заяви­
телят представя за проверка при поискване 
от длъжностното лице по ал. 5 оригиналите 
на всички документи, за които се изискват 
копия. Копията следва да бъдат заверени, 
като всяка страница съдържа текст „Вярно с 
оригинала“, подпис на заявителя и печат на 
юридическото лице.
(7) Заявителят може да отстрани констати­
раните нередности и/или пропуски в 10-дневен 
срок от датата на уведомяването. До отстра­
няването им заявлението не се разглежда.
(8) Изпълнителният директор на ИАГ се 
произнася по заявлението по ал. 3 в срок 14 
дни от подаването му или от деня на отстра­
няване на пропуските в него или на изтичане 
на срока по ал. 7, като:
1. издава заповед за вписване на лицето в 
регистъра на доставчиците на горски репро­
дуктивни материали, или 
2. се произнася с отказ по заявлението при 
неотстраняване на пропуските в срока по ал. 8. 
(9) Отказът или непроизнасянето в срока по 
ал. 8, т. 2 подлежат на обжалване по реда на 
Административнопроцесуалния кодекс (АПК).
(10) Изпълнителният директор на ИАГ 
или оправомощено от него длъжностно лице 
издава удостоверение за вписване на лицата 
по ал. 1, т. 1 в регистъра в 30-дневен срок от 
датата на издаване на заповедта по ал. 8, т. 1.
(11) Регистърът се води и съхранява в 
ИАГ на хартиен носител и в електронен фор­
мат от длъжностни лица по регистрацията, 
определени със заповед на изпълнителния 
директор на ИАГ.
(12) Доставчикът, вписан в регистъра по 
ал. 2, се отписва:
1. по негова молба;
2. при смърт на физическото лице или при 
поставянето му под пълно запрещение;
3. при прекратяване на юридическото лице, 
при заличаване на едноличния търговец от 
търговския регистър или при обявяването им 
в несъстоятелност;
4. когато с влезли в сила два или повече 
акта на компетентни държавни органи е 
установено, че доставчикът е нарушавал раз­
поредбите и изискванията на тази наредба;
5. при предоставени от компетентните ор­
гани на друга държава – членка на ЕС, офици­
ални документи за извършени от доставчика 
нарушения на разпоредбите на Директива 
1999/105/ЕО на Съвета от 22 декември 1999 г. 
относно търговията с горски репродуктивен 
материал;
6. когато регистрираните лица не са зая­
вили в ИАГ настъпили промени в деклари­
раните обстоятелства и не са представили 
документите, удостоверяващи промените в 
срока по ал. 17. 
(13) Отписването се извършва въз основа 
на мотивирана заповед на изпълнителния 
директор на ИАГ и се отбелязва в регистъра. 
Длъжностното лице, извършило отписването, 
изпраща копие от заповедта на доставчика.